Kamuszéki Renáta Andrea

Kamuszéki Renáta Andrea a FaBi Szent Mónika Gimnázium paródiakalandjának egyik játékos karaktere.

## Kinézete

Mivel annyira éli a cáwgörl stílust, ezért iskolába is western csizmába, ingben és farmerban jár, amit általában egy hatalmas övcsatú övvel told meg. Néha, ha nagyon casual akar lenni, akkor egy pólót vesz fel, sima nem nagycsatos övet és baseball sapkát.

## Jelleme

Regina… ~~faszom~~, akarom mondani **RENÁTA** egy vérbeli lovas lány. Szereti a lószagot, általában egy hétig ugyanazt a ruhát viseli, és rohadtul nem bánja ha tiszta kosz, sőt imádja is. Szorgos, pláne ha kétkezi munkáról van szó, de ha kell akkor tanulásban is az. Ez eredményezi kiváló átlagát. Sőt mi több, általában mindenből hibátlanra tudja az anyagot, kivéve a matekot, mert abban egy-két hibát ejt néha. Énekelni és rajzolni sem tud, a tanárok inkább azért adnak neki jeles eredményt, hogy inkább hagyja abba. Reni általában nem túl bőbeszédű fajtársaival, ám ha úgy adódik, hogy beszélni kezd, rendkívül kínosan vicces, és mindent túltol. Könnyen fel lehet idegesíteni, és nem egyszer verte már meg osztálytársait. Persze miután rossz magaviselet miatt eltiltották a lovaglástól, rögtön abbahagyta. Renit nem igazán érdekli, hogy más emberek mit gondolnak róla. Nagyon ambiciózus és maximalista, ráadásul túlteng benne a tesztoszteron helyett a versenyszellem. Képes bármiből versenyt csinálni, és konkrétan megvadul, ha nem ő nyer (nem szerencsés vele így társasozni).

## Története

Mindenki azt hihetné Reni egy ízig-vérig lovas családba született… HÁT BAROMIRA NEM. Reni egy kispesti panel házban élte élete első évtizedét szinte. Ám a lány más születésétől fogva nagy affinitást érzett az állatokhoz. Bimbózó kapcsolata úgy indult, hogy születésekor az anyja cocker spánielje megharapta, annyira rühellte a kicsi Renit. Azután Renáta annyit terrorizálta a görényüket, hogy egy közveszélyes vadállattá változott, és megtámadta az anyukáját. De szerencsére, miután gyermeki önkívületi állapota megszűnt, megvilágosodott. Eldöntötte, ha nagy lesz, ő állatorvos lesz, valamint befejezte az állatok terrorizálását is. Ekkor lehetett vagy 5 éves, s innentől kezdett el lovagolni. Annyira beleszeretett az egészbe, hogy vírusként fertőzte a családot is, míg végül egy farmon nem kötöttek ki Tökön. Itt a díjnyertes quarter horse – appaloosa - paint horse ménesen kívül tenyésztenek jersey teheneket, valamint limousine és charolais húsmarhákat is. Ezen kívül van itt még minden mi szem-szájnak ingere. Kecskék, disznók, juhok, baromfik, kutyák, macskák, nyulak, és egy teve (ne, inkább ne kérdezze meg senki). Renáte ezen felül aktívan versenyzik, ezért rengeteget is utazik Európa-szerte lovával, No Blues On My CD-vel. Emiatt rengeteget hiányzik az iskolából, és egyszer kapott is emiatt egy négyest matematikából. Ekkor édesanyja egy hónapra eltiltotta a lovaglásról, ami egy verseny kimaradását is jelentette, valamint azt is, hogy csak második helyezést ért el az összesítettben, Reni totál kiakadt. Ezután úgy tanul mindig mint a güzü, hisz nem engedhet meg magának még egy ilyet. Az Állatorvostudományi Egyetem előtti lépés egy elit gimnáziumba való bejutás, ami a budai Szent Mónika Alapítványi Gimnázium lett. Reni természetesen a legkiválóbb eredményekkel került be, már kilencedikes korára egy angol felsőfokú nyelvvizsgával, valamint az urdu, és a mandarin nyelvvizsga is folyamatban van jelenleg. Reni a gimis gólyatáborban versenyzői elfoglaltsága miatt nem tud sajnálatos módon részt venni, de legalább a szezon utolsó előtti versenyén még jól földbe döngöli a riválisait is.